text: Rolig fodboldaften for politiet
  08 november 2013 kl. 06.05
  To anholdte blev det til for politiet i Esbjerg i forbindelse med gårsdagens Europa League-kamp.
  10.049 tilskuere, minus de små hundrede svenske fans, kunne i går aftes forlade Blue Water Arena med en sejr. Og sejren kunne man mærke helt ind på politigården i Esbjerg ? ingen af de 10.049 tilskuere blev nemlig anholdt.
  Mens glæden, og muligvis lettelsen, var stor efter kampen, sad nerverne lidt for meget uden på tøjet før kampen for to Esbjerg-fans. De blev anholdt for at skabe uro i gadebilledet. Den ene af de to blev anholdt for vold mod tjenestemand, og er desuden i forvejen at finde i politiets nationale hooliganregister. Det betyder bl.a., at han skal befinde sig minimum tre kilometer fra stadion, når EfB spiller.
  